|  |
| --- |
| Številka: 381-6/2013-MIZS/123 |
| Ljubljana, 26. 3. 2020 |
| EVA / |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
|  |
|  **ZADEVA: Soglasje glede najmanjše višine zneska za učinkovito rabo omejene naravne dobrine in načina njenega plačila - frekvence v pasovih 2100 MHz FDD – predlog za obravnavo** |
|  |
| Na podlagi četrtega odstavka 38. člena Zakona o elektronskih komunikacijah (Uradni list RS, št. 109/12, 110/13, 40/14-ZIN-B, 54/14-odl.US, 81/15 in 40/17) je Vlada Republike Slovenije na svoji … seji dne … sprejela naslednji **SKLEP**1. Vlada Republike Slovenije soglaša s predlogom Agencije za komunikacijska omrežja in storitve št. 38105-23/2020/2 z dne 12. 3. 2020 glede najmanjše višine zneska za učinkovito rabo omejene naravne dobrine (izklicno plačilo) za radijske frekvence v pasovih 2100 MHz FDD in sicer v višini 28.000,00 EUR na mesec.
2. Vlada Republike Slovenije soglaša, da se plačilo za učinkovito rabo omejene naravne dobrine izvede v enkratnem znesku in sicer v roku 30 dni od dne vročitve odločbe o dodelitvi radijskih frekvenc.

 Dr. Božo Predalič GENERALNI SEKRETARPrejmejo:* Agencija za komunikacijska omrežja in storitve Republike Slovenije
* Ministrstvo za javno upravo
* Ministrstvo za finance
* Ministrstvo za gospodarski razvoj in tehnologijo
* Ministrstvo za infrastrukturo
* Ministrstvo za kulturo
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Boštjan Koritnik, minister za javno upravo,
* Mag. Mihael Krišelj, v.d. generalnega direktorja Direktorata za informacijsko družbo in informatiko,
* Dr. Polonca Blaznik, direktorica Urada za informacijsko družbo,
* Mag. Bojan Valančič, sekretar v Uradu za informacijsko družbo.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Agencija za komunikacijska omrežja in storitve RS (v nadaljevanju: Agencija) je na podlagi četrtega odstavka 38. člena Zakona o elektronskih komunikacijah (Uradni list RS, št. 109/12, 110/13, 40/14-ZIN-B, 54/14-odl.US, 81/15 in 40/17, v nadaljevanju: ZEKom-1), ki določa, da mora Agencija glede najmanjše višine zneska za učinkovito rabo omejene naravne dobrine in načina njegovega plačila predhodno pridobiti soglasje vlade, podala resornemu ministrstvu predlog za izdajo soglasja Vlade Republike Slovenije k najmanjši višini zneska za učinkovito rabo omejene naravne dobrine in načinu plačila nadomestila za učinkovito rabo omejene naravne dobrine.Agencija je v obrazložitvi vloge ustrezno utemeljila najmanjšo višino zneska za učinkovito rabo omejene naravne dobrine in način plačila nadomestila za učinkovito rabo omejene naravne dobrine. Resorno ministrstvo ocenjuje, da je predlog Agencije primeren, kakor tudi izvedba plačila v enkratnem znesku.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetijOcenjujemo, da je najmanjše plačilo za uporabo omejene naravne dobrine ustrezno določeno, tako da ne bo preprečevalo razvoja gospodarske dejavnosti prijaviteljev (metodologija določitve omejuje najvišjo možno višino na 10% potrebne investicije). Agencija to metodologijo vedno uporabi za določitev najmanjšega zneska plačil za uporabo omejene naravne dobrine ter ustreznost preverja prek javnih posvetovanj. | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. **Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | +330.000 |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Predviden je enkraten izreden priliv v proračun RS v letu 2020 v višini najmanj 330.000 EUR (ocena na podlagi predvidenega mesečnega zneska po navedbi Agencije).1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo je v domeni Agencije, ki glede na naravo gradiva (predhodno soglasje Vlade Republike Slovenije kot osnove za javni razpis) ni objavilo gradiva na svojih spletnih straneh.  |
| Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | Ni relevantno |
| **11. Gradivo je uvrščeno v delovni program vlade:** | NE |
| Boštjan Koritnik ministerPriloge:1. Obrazložitev
2. Gradivo Agencije za komunikacijska omrežja in storitve
 |

**Obrazložitev:**

Agencija je dne 17. 12. 2017 prejela sodbo Upravnega sodišča RS št. I U 1181/2015-49 z dne 28. 11. 2017, ki ji nalaga ponovitev postopka dodelitve radijskih frekvenc za opravljanje storitev javnih mobilnih radiokomunikacij - UMTS/IMT-2000 (frekvenčni pas 1950–1955 MHz v paru z 2140–2145 MHz). Ker je Telemach zoper odločbo Agencije vložil tožbo skupaj s predlogom za izdajo začasne odredbe, in je bilo predlogu za izdajo začasne odredbe s sklepom Upravnega sodišča RS št. I U 1113/2019-8 z dne 11. 7. 2019, ugodeno, se je učinkovanje odločbe Agencije odložilo do izdaje pravnomočne odločbe v tem upravnem sporu.

Agencija v kratkem pričakuje odločitev Upravnega sodišča RS v predmetni zadevi in ker bo – v primeru, da Upravno sodišče RS tožbo Telemacha zavrne, Telemach z dnem pravnomočnosti sodbe Upravnega sodišča RS brez veljavne odločbe o dodelitvi radijskih frekvenc št. 657509 (odločba št. 38115-9/2008/7 z dne 8. 4. 2008) in tako brez frekvenc (2 x 5 MHz) v radiofrekvenčnem pasu 2100 MHz, bo v izogib nastanka nepopravljive škode Telemachu Agencija morala nemudoma pričeti s postopkom javnega razpisa za te frekvence.

V ta namen mora Agencija glede najmanjšega zneska za učinkovito rabo omejene naravne dobrine in načina njegovega plačila predhodno pridobiti soglasje vlade k:

1. najmanjši višini zneska za učinkovito rabo omejene naravne dobrine (izklicno plačilo) in
2. načinu plačila nadomestila za učinkovito rabo omejene naravne dobrine.

Agencija je za potrebe javnih razpisov za dodelitev radijskih frekvenc pripravila metodologijo ocenitve najmanjšega zneska za učinkovito rabo omejene naravne dobrine za uporabo radijskih frekvenc, pri katerem so upoštevana določila ZEKom-1 in cilji predvidenega javnega razpisa.

V skladu z osmim odstavkom 60. člena ZEKom-1 je Agencija pri ocenitvi najmanjšega zneska  za učinkovito rabo omejene naravne dobrine za uporabo radijskih frekvenc upoštevala navedene štiri kriterije:

(1) ponudba in povpraševanje po razpisanih frekvencah,

(2) razvitost trga, na katerega se nanašajo razpisane frekvence,

(3) višino tovrstnih plačil v drugih državah EU,

(4) v nobenem primeru pa ta znesek ne sme biti tako visok, da bi oviral razvoj inovativnih storitev in konkurence na trgu.

1. Ponudba in povpraševanje po razpisanih frekvencah

Agencija glede na predmet razpisa preveri ponudbo in povpraševanje po razpisanih frekvencah v skladu z namenom, da poveča verjetnost uspešne dodelitve frekvenčnih pasov. Pri tem je pomembno, da se določi takšna izklicna cena, ki ne bo zavrla učinkovitega povpraševanja po razpisanih frekvencah. Glede na navedeno, Agencija predlaga ustrezno najmanjšo izklicno ceno.

2. Razvitost trga, na katerega se razpisane frekvence nanašajo

Z vidika razvitosti trga, na katerega se razpisane frekvence nanašajo,  je potrebno analizirati, v kakšni fazi je trg. Ali je trg v fazi zatona oziroma prehoda na nove tehnologije ali je trg v razvoju. Glede na omenjeno Agencija določi ustrezno najmanjšo višino nadomestila za učinkovito rabo omejene naravne dobrine in sicer tako, da trga v celoti ne zaduši, če je v zatonu ali pa da mu omogoči čim hitrejšo rast, če je trg v razvoju.

3. Višina tovrstnih plačil v drugih državah

Pri ocenitvi najmanjšega zneska za učinkovito rabo omejene naravne dobrine Agencija upošteva tudi tretji kriterij, to je višino tovrstnih plačil v drugih državah. Agencija je zaradi primerljive osnove izračunala cene v evrih na MHz in na prebivalca. Pri izračunu je upoštevala razmerja kupne moči prebivalstva, stopnjo inflacije ter preračun na obdobje podelitve

Glede na zbrane podatke, Agencija predlaga, da se določi najmanjši znesek za učinkovito rabo omejene naravne dobrine, ki je v mejah podatkov primerjalne analize, torej da ne znaša več kot najvišja cena benchmarka primerljivih podelitev.

4. Vpliv višine zneska na razvoj inovativnih storitev in konkurence na trgu

V skladu z osmim odstavkom 60. člena ZEKom-1 znesek za učinkovito rabo omejene naravne dobrine v nobenem primeru ne sme biti tako visok, da bi oviral razvoj inovativnih storitev in konkurence na trgu. Agencija je pri upoštevanju tega kriterija izračunala ceno, ki operaterjem omogoča razvoj inovativnih storitev in konkurence na trgu.

Pri izračunu najmanjšega zneska za učinkovito rabo omejene naravne dobrine ter letnega nadomestila za uporabo radijskih frekvenc Agencija zlasti sledi cilju, da končnim uporabnikom zagotovi dostop do storitev. Tako Agencija za namen ocenitve izklicnega plačila za uporabo radijskih frekvenc ugotavlja, kolikšna bi bila investicija v zagotavljanje storitev. Agencija je v izračunu upoštevala oceno prihodkov, oceno kapitalskih in operativnih stroškov, pri kateri bi bila neto sedanja vrednost investicije enaka 0 ob ocenjeni zahtevani stopnji donosa (tehtano povprečje stroškov kapitala).

Pri ocenitvi prihodkov lahko Agencija upošteva naslednje predpostavke:

* Kako uporabniki uporabljajo storitve;
* Maloprodajno maržo, maloprodajne stroške;
* Stopnjo pokrivanja prebivalcev, ki bi uporabljali storitve;
* Pri upoštevanju kapitalskih stroškov (CAPEX), Agencija oceni strošek opreme.

V primeru izračuna operativnih stroškov investicij Agencija ob določenih predpostavkah upošteva naslednje predpostavke:

* Izračun sedanje vrednosti za obdobje podelitve;
* Diskontno stopnjo oziroma zahtevano stopnjo donosa investicije;
* Amortizacijsko dobo opreme;
* Da se v izračunu ne upošteva gibanja cen;
* Neto sedanja vrednost investicije znaša 0 EUR;
* Metodo diskontiranja.

Agencija predlaga, da Vlada Republike Slovenije potrdi višino najmanjšega zneska plačila za učinkovito rabo omejene naravne dobrine (izklicno plačilo) za naslednje frekvence:

| **Frekvenčni pas** | **Oznaka bloka** | **Velikost bloka (Frekvence)** | **Število blokov** | **Obdobje dodelitve radijskih frekvenc** | **Izklicna cena na blok (EUR)/mesec** |
| --- | --- | --- | --- | --- | --- |
| ***2100 MHz FDD*** | BD01 | 2 x 5 MHz (1950–1955 MHz v paru z 2140–2145 MHz) | 1 | od dodelitve do 21. 9. 2021 | **28.000** |

Predlagana izklicna cena je za obdobje od dodelitve radijskih frekvenc do 21. 9. 2021 preračunana iz izklicnih cen, ki jih je Agenciji s sklepom o soglasju že potrdila Vlada Republike Slovenije. Spekter v radiofrekvenčnem pasu 2100 MHz FDD bo na voljo za uporabo takoj, to je predvidoma od meseca oktobra 2020, in bo na voljo za uporabo do 21. 9. 2021, ko poteče tudi večina že drugega dodeljenega spektra v tem pasu. Podroben izračun s pojasnili je naveden v gradivu Agencije.

Ocenjeni prihodki za državni proračun, kot izhajajo iz tega gradiva, so bili posredovani Ministrstvu za finance v Poročilu o prilivih iz naslova frekvenc v obdobju 2019-2023.

V skladu s četrtim odstavkom 38. člena ZEKom-1 Agencija glede načina plačila za učinkovito rabo omejene naravne dobrine Vladi Republike Slovenije predlaga, da potrdi način plačila za učinkovito rabo omejene naravne dobrine tako, da se ta izvede v enkratnem znesku.

**Ministrstvo ocenjuje, da je Agencija ustrezno utemeljila višino najmanjšega zneska za učinkovito rabo omejene naravne dobrine in način plačila nadomestila za učinkovito rabo omejene naravne dobrine za radijske frekvence v pasovih 2100 MHz FDD.**